S-81/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. janúar 2017, á hendur T-x-x V-x-x, kt. 000000-0000, Hverfisgötu 50, Reykjavík, fyrir eftirtalin brot:

I.

Lögreglulagabrot, með því að hafa þriðjudaginn 13. desember 2016 að leikskólanum Vinagarði við Holtaveg 28 í Reykjavík, ekki hlýtt fyrirmælum lögreglu um að yfirgefa vettvanginn.

Telst þetta varða við 19. gr. sbr. 41. gr., lögreglulaga nr. 90/1996.

II.

Lögreglulaga- og lögreglusamþykktarbrot, með því að hafa fimmtudaginn 15. desember 2016 við [...] í Reykjavík, sýnt af sér ógnandi hegðun og byrst rödd sína að lögreglu, öskrað og kallað að nafngreindum íbúum hússins og ekki hlýtt fyrirmælum lögreglu um að láta af háttsemi sinni.

Er þetta talið varða við 1. mgr. 4. gr., 2. mgr. 3. gr., sbr. 1. mgr. 30. gr., lögreglusamþykktar fyrir Reykjavíkurborg nr. 1097/2008, sbr. 1. gr., a -lið 1. mgr. 3. gr. og 1. mgr. 6. gr. laga um lögreglusamþykktir nr. 36/1988 og 19. gr. sbr. 41. gr., lögreglulaga nr. 90/1996.

III.

Brot gegn nálgunarbanni, með því að hafa föstudaginn 13. janúar 2017 farið að [...] í Reykjavík þrátt fyrir að honum væri m.a. bannað að koma á eða í námunda við [...] á svæði sem afmarkast við 50 metra radíus umhverfis húsið mælt frá miðju þess, sbr. ákvörðun lögreglustjóra um nálgunarbann þann 21. desember 2016 og úrskurður Héraðsdóms Reykjavíkur í máli R-462/2016.

Telst þetta varða við 1. mgr. 232. gr. almennra hegningarlaga með áorðnum breytingum.

IV.

Brot gegn nálgunarbanni, með því að hafa sunnudaginn 15. janúar 2017 farið að [...] í Reykjavík þrátt fyrir að honum væri m.a. bannað að koma á eða í námunda við [...] á svæði sem afmarkast við 50 metra radíus umhverfis húsið mælt frá miðju þess, sbr. ákvörðun lögreglustjóra um nálgunarbann þann 21. desember 2016 og úrskurður Héraðsdóms Reykjavíkur í máli R-462/2016.

Telst þetta varða við 1. mgr. 232. gr. almennra hegningarlaga með áorðnum breytingum.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll þrátt fyrir löglega birtingu ákæru og fyrirkalls. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í júlí 1980. Samkvæmt sakavottorði hefur hann þrisvar sinnum hlotið dóm fyrir þjófnað og vopnalagabrot. Nú síðast var hann 19. september 2016 dæmdur í 30 daga fangelsi, skilorðsbundið til tveggja ára. Með brotum sínum nú hefur ákærði rofið skilorð framangreinds dóms og verður dómurinn því tekin upp og ákærða gerð refsing í einu lagi, sbr. 60. og 77. gr. almennra hegningarlaga. Þykir refsing hans hæfilega ákveðin fangelsi í 3 mánuði.

Engan kostnað leiddi af meðferð málsins.

Af hálfu ákæruvaldsins flutti málið H-kvk-nf S-kvk-nf P-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, T-x-x V-x-x, sæti fangelsi í 3 mánuði.

B-kvk-nf B-kvk-nf